'ముందు విచారణ పూర్తి కానివ్వండి' - SC Dismisses Asaram Bapus Bail Plea - EENADU
'ముందు విచారణ పూర్తి కానివ్వండి'
ఆశారాం బాపు కేసులో సుప్రీం వ్యాఖ్య
దిల్లీ: లైంగిక వేధింపుల కేసుకు సంబంధించి ఆధ్యాత్మిక వేత్తగా చెప్పుకొనే ఆశారాం బాపు బెయిల్ పిటిషన్‌ను పరిశీలించడానికి సోమవారం అత్యున్నత న్యాయస్థానం అంగీకరించలేదు. జస్టిస్‌ ఎన్‌వీ రమణ నేతృత్వంలోని ధర్మాసనం ఈ అభ్యర్థనను తోసిపుచ్చింది. మొదట ఆ కేసుకు సంబంధించి విచారణ పూర్తి కావాల్సిన అవసరం ఉందని పేర్కొంది. అలాగే విచారణ పూర్తి చేయాలని గుజరాత్‌లోని కోర్టును ఆదేశించింది. ఇదిలా ఉండగా, ఈ కేసుకు సంబంధించి విచారణ కొనసాగుతుందని, ఇంకా 210 మంది సాక్షులను విచారించాల్సి ఉందని సొలిసిటర్ జనరల్ తుషార్ మెహతా ధర్మాసనానికి వెల్లడించినట్లు ఓ ఆంగ్ల మీడియా పేర్కొంది. ధర్మాసనం ఆశారాం పిటిషన్‌ను కొట్టివేస్తూ ఈ తిరస్కరణ గతంలో గుజరాత్ న్యాయస్థానం ఇచ్చిన ప్రాథమిక పరిశీలనలతో ప్రభావితం కాలేదని తేల్చిచెప్పింది.
ఆశ్రమంలో బాలిక మీద అత్యాచారానికి పాల్పడ్డారని 2013లో జోధ్‌పూర్‌ పోలీసులు ఆశారాం మీద కేసు నమోదు చేశారు. 2018లో న్యాయస్థానం ఆయన్ను దోషిగా తేల్చింది. అప్పటి నుంచి జోధ్‌పూర్‌ సెంట్రల్ జైలులో శిక్ష అనుభవిస్తున్నారు.
'mundu vichaarana puurti kaanivvandi' - SC Dismisses Asaram Bapus Bail Plea - EENADU
'mundu vichaarana puurti kaanivvandi'
aasaaraam baapu kesulo supreem vyaakhya
dilli: laingika vedhimpula kesuku sambandhinchi aadhyaatmika vettagaa cheppukone aasaaraam baapu beyil pititionnu pariseelinchadaaniki somavaram atyunnata nyaayasthaanam angeekarinchaledu. justisse envee ramana netrutvamloni dharmasana ee abhyardhananu tosipuchindi. modata aa kesuku sambandhinchi vichaarana puurti kaavaalsina avasaram undani perkondi. alaage vichaarana puurti cheyalani gujaraatheloni kortunu aadesinchindi. idila undagaa, ee kesuku sambandhinchi vichaarana konasaagutundani, inka 210 mandi saakshulanu vichaarinchaalsi undani soliciter janaral tushar mehata dharmasananiki velladinchinatlu oo aangla media perkondi. dharmasana aasaaraam pititionnu kottivestu ee tiraskarana gatamlo gujarat nyaayasthaanam ichina praathamika pariseelanalatoe prabhaavitam kaaledani telchicheppindi.
aashramamlo balika meeda atyaachaaraaniki paalpaddaarani 2013loo jodhepure poliisulu aasaaraam meeda kesu namodu chesaru. 2018loo nyaayasthaanam aayannu doshigaa telchindi. appati nunchi jodhepure central jailulo shiksha anubhavistunnaaru.